Document ID: 32003R0257

32003R0257
L 036/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 257/2003 НА КОМИСИЯТА
от 11 февруари 2003 година
за изменение на Регламент (ЕО) № 2368/2002 на Съвета за прилагане на схемата на сертификация на процеса Кимбърли за международната търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета от 20 декември 2002 г. за прилагане на схемата на сертификация на процеса Кимбърли за международната търговия с необработени диаманти (1), и по-специално член 19, параграфи 3 и 6 и член 20 от него,
като има предвид, че
(1)
Ръководството на процеса Кимбърли и участниците в него предоставиха на Комисията съответната информация по отношение на участниците и компетентните органи, определени от тях да издават и да утвърждават техните сертификати.
(2)
Обединеното кралство и Белгия определиха органите на Общността и информираха Комисията за това. Комисията заключи, че са представени достатъчно доказателства, че тези органи на Общността могат надеждно, навременно, ефективно и адекватно да изпълняват задачите, изисквани по глави II, III и V от Регламент (ЕО) № 2368/2002. Тези държави-членки освен това уведомиха официално Комисията кои са службите, където могат да бъдат извършени формалностите, предвидени от посочения регламент, както и местоположението на тези служби.
(3)
С оглед подобряването на сигурността и функционалността на сертификата на Общността следва да бъдат изменени някои технически характеристики, установени в приложение IV към Регламент (ЕО) № 2368/2002.
(4)
Мерките, предвидени в член 1, параграф 2 от настоящия регламент, са в съответствие със становището на комитета, посочен в член 22 от Регламент (ЕО) № 2368/2002,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2368/2002 се изменя, както следва:
1.
Текстът, съдържащ се в приложение I към настоящия регламент, се добавя към приложение II към Регламент (ЕО) № 2368/2002.
2.
Текстът, съдържащ се в приложение II към настоящия регламент, се добавя към приложение III към Регламент (ЕО) № 2368/2002.
3.
Приложение IV към Регламент (ЕО) 2368/2002 се изменя, както следва:
а)
текстът под заглавието „Материали“ се изменя, както следва:
i)
второто тире се заменя със:
„-
маркирани с невидими (жълти/червени) флуоресциращи влакна;“
ii)
третото тире се заменя със:
„-
чувствителен към разтворители;“
iii)
петото тире се заменя със:
„-
хартия с относително тегло 95 g/m2;“
б)
текстът под заглавието „Отпечатване“ се изменя, както следва:
i)
в първото тире текстът „- Фон с цвят на дъгата (чувствителен към разтворители) (определение на цвета: синьо-розово по системата „Пантон“)“ се заменя с текста: „- Фон с цвят на дъгата (чувствителен към разтворители);“
ii)
в осмото тире текстът „MELT защита с текста „KPCS““ се заменя с текста „осигурителна нишка с текста „KPCS“;“;
в)
под заглавието „Номериране“, в четвъртото и петото тире текстът „6 цифри“ се заменя с текста „8 цифри“;
г)
под заглавието „Оформление - задължителни характеристики“ първият ред се заменя със „Слот, перфориран на едно място, нарязан на единични листа с размер А4, на 100 mm от десния край“.
Член 2
Настоящият регламент влиза в сила в деня след публикуването му в Официален вестник на Европейския съюз. Настоящият регламент се прилага за подновим тримесечен период след тази дата.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 февруари 2003 година.

Labels: 7
3
14
11